open-index/open-wikipedia-markdown huggingface dataset:
Berengar av Friuli

**Berengar I** (latin: *Berengarius, Perngarius*; italiensk: *Berengario*; født ca. 845, død 7. april 924) var markgreve av Friuli fra 874, konge av Italia fra 887, og fra 915 og til sin død den siste tysk-romerske keiseren, til Otto I etter 38 år gjenopprettet det tysk-romerske rike i 962. Han er vanligvis kjent som Berengar av Friuli da han styrte Friuli fra 874 og til minst 890, men han hadde tapt kontroll over regionen ved 896. Han var morfar til Berengar II av Italia.

Hans tid er vanligvis karakterisert som «urolig» grunnet de mange konkurrentene til tronen. Hans tid sammenfalt med ankomsten av madjarske (ungarske) angrep på Vest-Europa. Madjarerne erobret den pannoniske slette (hva som nå er Ungarn) ved slutten av 800-tallet og deretter begynte med angrep for å plyndre og herje vestover inn i Frankerriket.

## Liv og virke
### Bakgrunn
Berengar var sønn av hertug Eberhard av Friuli av unruochingenes ætt og keiser Ludvig den frommes datter Gisela, datter av Ludvig den fromme og hans andre hustru Judith av Bayern. Han var således i slekt med karolingerne på morssiden. Han var antagelig født ved Cividale, nordøst i dagens Italia.

### Markgreve
Han ble etter sin fars død i 874, markgreve av Friuli. Han tiltok i makt og styrke og ble en av de mest innflytelsesrike menn i riket til Karl den tykke. Mens han var markgreve giftet han seg med Bertila av Spoleto, datter av Suppo II, greve av Parma, og sikret seg da en allianse med den mektige Supponidefamilien. Hun kom siden til styre sammen med ham som *consors*, en tittel som særskilt betegnet hennes uformelle makt og innflytelse, i motsetning til en ren *coniunx*, «hustru».

### Konge
Berengar klarte å styre det slik at han ble valgt til å erstatte Karl i Italia etter at denne ble avsatt i november 887. Han ble kronet i 888 i Pavia. Han måtte likevel hele sitt liv kjempe mot konkurrenter. Under hans lange styre på 36 år var det ikke mindre en sju andre som gjorde krav på den italienske tronen.

Først ble han beseiret ved Trebbia av hertug Guido III av Spoleto, som i 889 ble valgt og i 891 av paven kronet til konge av Italia og romersk keiser. 

Etter dennes død i 894 toget østfrankeren Arnulf av Kärnten atter over Alpene og inntok det øvre Italia. Etter Arnulfs tilbakeferd i 895 brøt Berengar atter med ham og han delte herredømmet over øvre og midtre Italia mellom seg, Guidos sønn, keiser Lambert og hertug av Spoleto. Etter Lamberts avsettelse i 896 (han døde i 898) og Arnulfs død i 899 forsøkte Berengar å bemektige seg hele Langobarderriket. 

Berengars posisjon ble alvorlig truet ved nederlaget mot de angripende ungarerne ved Brebta 899, og derfor ble Ludvig, konge av Nedre Burgund, kalt til Italia og utnevnt til konge i 901.

I 905 kunne Berengar fortrenge Ludvig, etter at han under et av Ludvigs felttog i Italia klarte å ta ham til fange og blinde ham under fangenskap i Verona. 

### Keiser
Berengar ble ikke kronet til keiser før i 915, av pave Johannes X. Berengar var den siste keiser før Otto den store ble kronet i 962 etter en mellomtid (*interregnum*) på 38 år.

## Referanser


## Eksterne lenker
*
Ísafjörður

**Ísafjörður** (*Isfjorden*) er et tettsted i regionen Vestfirðir nordvest på Island. Byen ligger på en øyr ved Skutulsfjörður, og er kommunesentrum i kommunen Ísafjarðarbær og det største tettstedet i kommunen.

Ísafjörður var et av seks handelssteder på Island som fikk kjøpstadsretter i 1786 (de andre var Reykjavík, Grundarfjörður, Akureyri, Seyðisfjörður og Vestmannaeyjar), men mista de igjen sammen med de andre bortsett fra Reykjavík. Byen fikk igjen rettene i 1866. Byen og nabokommunen Eyrarhreppur ble slått sammen 3. oktober 1971, under navnet Ísafjarðarkaupstaðar.

I 1994 ble Snæfjallahreppur lagt til kommunen og året etter Sléttuhreppur etter at denne hadde vært fraflyttet i mer enn 40 år.

Den 1. juni 1996 ble Ísafjarðarkaupstaðar slått sammen med fem andre kommuner i Vestfjordene: Flateyrarhreppur, Mosvallahreppur, Mýrahreppur, Suðureyrarhreppur og Þingeyrarhreppur, under navnet *Ísafjarðarbær*.

Ísafjörður er vennskapsby med Tønsberg.

## Bildegalleri

Fil:Isarfjordur_01.jpg|Fra sentrum, blant annet Ísafjarðarkirkja
Fil:Faktorhúsið.JPG|Restauranten Faktorshúsið i Hæstakaupstaður er en av de eldste bygningene i Ísafjörður
Fil:Ísafjörður 12 June 2019.jpg|Utsikt over Ísafjörður
Fil:Isafjord - panoramio.jpg|Det tidligere sykehuset


## Eksterne lenker
*
Kulan

**Kulan** (*Equus hemionus kulan*) er et asiatisk villesel som lever i Turkmenistan. Det er en blanding av esel og hest. Men ørene dens er kortere enn på et esel, men lenger enn på en hest.

## Eksterne lenker
*
Drammens Museum

**Drammens Museum for kunst og kulturhistorie** er et museum på Marienlyst i Drammen.

Museet omfatter Marienlyst gård, en lystgård fra ca. 1770, museumsbygningen fra 1930 med museets administrasjon, faste utstillinger og gjenstandssamlinger, og Lychepaviljongen fra 1990 med Galleriet, skiftende utstillinger og museumscafé, hallingtunet, med 5 gamle hus, det eldste fra 1760-tallet. Museet omfatter også de to største bevarte lystgårdene i Drammen, Austad gård og Gulskogen gård.

Museets samlinger kommer fra hele Buskerud og dekker områder som folkekunst og husflid, næringsliv, sjøfart, jordbruk, billedkunst, drakter og bunader, kirkekunst og kunstindustri. I hovedbygningen er det flotte rosemalte trekister og framskap fra Hallingdal og Numedal, bymøbler, norsk barokksølv fra 1700-tallet, norsk og nordeuropeisk glasskunst og en byhistorisk utstilling over Drammen

Drammens Museum ble etablert etter initiativ fra Alfthan Juel i 1908. Drammen kunstforenings samlinger inngikk i museet fra 1996. Det samme gjelder Gulskogen gård, som ble etablert som museum i 1959.

Museet har et stort fagbibliotek, fotosamling og arkiv som dekker Drammens og Buskeruds historie.

Drammens Museum har samlet 25 hus fra hele Buskerud og gjenreist dem på et område rett bak Spiraltoppen. Her er det utviklet et kulturlandskap som gir inntrykk av tidligere tiders gårsdrift og gammel byggeskikk. Om sommeren er flere av bygningene åpne for publikum.

## Direktører
* Anneken Louise Pettersen (1946–1948, i perioden 1912–1945 som konservator)
* Henning Alsvik (1948–1981)
* Ulf Hamran (1981–1986)
* Anne-Berit Skaug (1986–1996) 
* Bjørn Slinning (1996–2000)
* Åsmund Thorkildsen 2001–2022
* Eivor Winther Sunesen 2022– (fungerende)

## Se også
* Buskerudmuseene

## Referanser

 


## Kilder
* Drammen kommune om Drammens Museum
* Drammens historie

## Eksterne lenker
*
Øyr

**Øyr** (østnorsk **ør**) er en avsetning av grus og sand langs ei elv. Grusen transporteres ned vassdraget, og avsettes når vannhastigheten blir lav. På Vestlandet har ofte vassdragene så stort fall at avsetningen ikke skjer før elva møter fjorden. På Østlandet og i Trøndelag finner en derimot ører langt oppover i dalene. Ordet kommer fra norrønt *eyrr* og avleder formen *aur* som betyr sand. Flere stedsnavn har fått deler av sine navn etter dette, blant annet gjennom endelsene *øyra*, *øyre*, samt gitt navn til steder som Solør, Aure, Aurland, Aurskog, Øra i Brøtsø, Sunndalsøra, Kyrksæterøra, Osøyro og Lærdalsøyri. Navnet *øyr* gjenspeiler at stedet er anlagt på løsmasser avsatt i elvemunningen. Slike steder danner naturlig knutepunkt for transport i overgang mellom sjø og dal.

Etter hvert som handelsprivilegiene ble opphevet på 1800-tallet, vokste det fram mange små tettsteder ved elvemunningene på Nordmøre og i Trøndelag. De fikk ofte navn som endte på *-øra/-øyra*. Her ble det drevet handel og sagbruksvirksomhet, og det var båtforbindelse med Trondhjem og andre steder. Noen av disse stedene er fortsatt viktige sentra som Sunndalsøra og Kyrksæterøra. Men noen ører ligger nå utenfor allfarvei, med gammel bebyggelse fra en annen tid, som Surnadalsøra og Børsøra.

## Referanser
Mangrove

**Mangrover** (fra engelsk *mangrove*; første ledd av uviss opprinnelse; annet ledd engelsk *grove*, «skogholt, treklynge») er trær og busker som er tilpasset å vokse i sjøvann i tropiske strøk. Der danner de mangroveskoger, også kalt mangrovesumper. På andre språk brukes ordet «mangrove» både om de enkelte trærne, og skogene de danner.

Trærne tilhører mange ulike plantefamilier, men for å løse problemene som voksestedet medfører, har de utviklet de samme løsningene. Dette er et eksempel på konvergent evolusjon. De viktigste artene tilhører akantusfamilien, Combretaceae, palmefamilien, Rhizophoraceae og kattehalefamilien.

Mangrover er taksonomisk mangfoldige, som et resultat av konvergent evolusjon i flere plantefamilier. De forekommer over hele verden i tropene og i subtropisk klima og til og med noen tempererte kystområder, hovedsakelig mellom breddegradene 30° N og 30° S, med det største mangroveområdet innenfor 5° fra ekvator. Mangroveplantefamilier dukket først opp under de geologiske epoker fra sen kritt til paleocen, og ble vidt distribuert delvis på grunn av bevegelsen av tektoniske plater. De eldste kjente fossilene av mangrovepalmer er datert til for 75 millioner år siden.

## Referanser


## Eksterne lenker

*
* Top 10 Mangrove Forest In The World – Travel Mate
Semi latus rectum

**Semi latus rectum** for en kjeglesnitt, vanligvis betegnet med *p*,  er avstanden fra et av kurvens brennpunkt til kurven selv, målt langs en linje som står vinkelrett til hovedaksen.

Den henger sammen med kjeglesnittets store *a* og lille halvakse  *b* gjennom formelen . Bruker man kjeglesnittets eksentrisitet  *e*, kan man ekvivalent skrive  hvor øverste fortegn er for hyperbel og nederste for ellipsen.
Nordisk Flaggselskap

**Nordisk Flaggselskap** er en nordisk organisasjon som er dannet for å fremme vexillologi, læren om flagg, i de nordiske land. Organisasjonen ble stiftet i København 27. januar 1973. 

Nordisk Flaggselskap utga til 2011 tidsskriftet *Nordisk Flaggkontakt* med to nummer i året. I 2003 arrangerte organisasjonen den 20. internasjonale flaggkongress, avholdt på Armémuseum i Stockholm. Nordisk Flaggselskap er tilsluttet *Fédération internationale des associations vexillologiques* (FIAV), den internasjonale sammenslutningen av vexillologiske organisasjoner og institusjoner.

Nordisk Flaggselskaps flagg er på gul duk et liggende rødt flaggstikk, som sammen med to kryssende røde flaggliner danner samme figur som et Nordisk korsflagg i nordisk tradisjon. Fargene gult og rødt viser til det som kan ha vært Kalmarunionens flagg, foreslått av kong Erik av Pommern rundt 1430. I nyere tid er det igjen foreslått som «Nordens flagg», men blir neppe vedtatt, siden både Orknøyene og den svenske kirke bruker dette flagget. 

FIAV har også tatt flaggstikket som sitt symbol og satt det inn sitt flagg, med gule flaggliner på blå duk. Flaggstikket er dermed blitt et internasjonalt symbolet for vexillologi. 

## Eksterne lenker
* 
*
Tekstur

**Tekstur** er et gresk ord som betyr vev eller nett, og brukes i omtale av billedkunst og tildels om moderne skulptur for å beskrive en overflatevirkning.

Den omtales også innen tekstilfag, med ord som glatt, silkeaktig, fluffy, grov, ullen m. fl.

Tekstur kan være glatt, mønstret, tekstilaktig, relieffpreget, ru, sandpapiraktig, røff og flere andre ting som finnes passende når noe skal beskrives. Kunstnere velger selv dette ut fra hvilket inntrykk som tilsiktes. Måten å oppnå en bestemt tekstur, kan være vanlig kjent, men også en del av den enkeltes erfaringer og hemmelig.

Det er det som fins på overflaten av en gjenstand; farger, mønster og visuell design. I dag er tekstur ofte det som brukes i film og spill-verdenen. Et eksempel kan være fra filmen *Shrek*. Uten tekstur ville ikke Shrek hatt noen farge eller sett skitten og sliten ut.
Astronomia nova

***Astronomia nova*** eller ***Astronomia nova sev physica coelestis*** er et berømt verk av Johannes Kepler utgitt i 1609. Kepler utledet her fra Tycho Brahes observasjoner de to første av sine tre lover for hvordan planetene beveger seg, hvor han oppdaget at planetenens omløpsbaner ikke er sirkler men ellipser. Boken fikk stor betydning, blant annet for Isaac Newtons senere arbeider.
Al-Askaria

**Al-Askaria** er en av de fire viktigste helligdommene innen sjia-islam. Det er et mausoleum i den irakiske byen Samarra der imam Ali al-Hadi og sønnen Hassan al-Askari ligger gravlagt. Mange sjiamuslimer tror også at barnebarnet Mohammed al-Mahdi, «den gjemte imamen», gikk i dekning der og en dag vil vise seg igjen.

Bygningen, som årlig blir besøkt av tusenvis av pilegrimer, ble utsatt for et bombeangrep den 22. februar 2006, og den svært så kjente forgylte kuppelen brøt sammen.

## Kilder
*Times online 
*Stavanger Aftenblad

## Eksterne lenker
* Bilde av moskeen før og etter angrepet (BBC)
1. serierunde i Premier League 2007/08

**1. serierunde i Premier League 2007/08** var serieåpninga i engelsk herrefotballs Premier League 2007/08. Runden begynte 11. august med Sunderland og Tottenham kl. 13.45, det var fem kamper kl. 16.00. Dagen ble avslutta kl. 18.15 med Aston Villa mot Liverpool. Runden ble avslutta med Arsenal – Fulham, Chelsea mot Birmingham og Manchester United mot Reading den 12. august. 

## Kampfakta

----

----

----

----

----

----

----

----

----

----

## Eksterne lenker
* Premier League 2007/08: Terminliste og resultater på altomfotball.no
Impasto

**Impasto** (fra italiensk *impasto*, «deigaktig», jf. *pasta*, «deig») er en maleteknikk der malingen ikke fortynnes, men smøres tykt (legges *[[pastos]]t*) på underlaget. Spor etter påføringen blir stående som relieffaktige merker som blir stående i størknet form i det ferdige bildet. Mange kunstnere bruker palettkniv eller malekniv i stedet for pensel.

Fra tidligere tider var det mest oljefarger som ble brukt. Det ga kunstneren tid til å arbeide med verket. Også akrylmaling kan brukes, men da ofte med tilsetting av et tørkehemmende middel. Akvarell og tempera er medier som er for flytende til at de kan legges pastost.

Noen kunstnere blander forskjellige pulversubstanser inn i malingen for å oppnå bestemte effekter. Andre riper seg ned gjennom lagene, for å hente opp og lage mønstre med tidligere lagte lag. Impastoteknikken har vært brukt av kunstnere som Tizian og Rembrandt for å forsterke virkningen av folder i klær, mens senere kunstnere har lagt mer vekt på styrken i uttrykket. Impresjonismen gir mange eksempler.

I Norge finnes mange eksempler på impastomaleri, med Jakob Weidemann som ett av de mest representative eksempler fra nyere tid.

## Etymologi
Ordet impasto har italiensk opprinnelse; der det betyr «deig» eller «blanding»; relatert til verbet impastare, «å elt», eller «å lime». Italiensk bruk av impasto omfatter både et maleri og en potteteknikk. Rotsubstantivet til impasto er pasta, som betyr «lim».

## Referanser


## Eksterne lenker
* 
* Lindberg, Ted: ''Alfred Currier: Impasto''
* «Impasto», National Portrait Gallery, London
* «Frank Auerbach, Bacchus & Ariadne», Tate Britain Gallery, London.
Maksim Iglinskij

**Maksim Iglinskij** (russisk Максим Иглинский; født 18. april 1981 i Astana) er en kasakhstansk landeveissyklist som sykler for WorldTour-laget Pro Team Astana. Han er tidligere kasakhstansk mester på tempo og har en etappeseier fra Dauphiné Libéré og en fra Romandie rundt. 

Hans største seier i karrieren kom i 2012 i  Liège–Bastogne–Liège. På slutten av rittet stakk han fra hovedfeltet sammen med noen andre sterke ryttere, men Iglinsky klarte å holde unna og spurte i fra og vant rittet. 

I 2014 testet han positivt for EPO, under én måned etter at hans bror ble tatt.

## Meritter

;2002
:Sammenlagt, Vuelta a la Independencia Nacional (DOM)

;2004
:Sammenlagt, Vuelta a la Independencia Nacional (DOM)

;2005
:1.-plass, GP Cittá di Camaiore
:Etappeseier, Tyskland rundt

;2006
: Kasakhstansk tempomester

;2007
:  Kasakhstansk Landeveismester
:6. etappe, Critérium Dauphiné

;2008
:Klatrekonkurransen, Sveits rundt
:9.-plass sammenlagt + 1. etappe, Romandie rundt 

;2009
:3.-plass, E3 Prijs Vlaanderen

;2010
:Montepaschi Strade Bianche
:4.-plass sammenlagt, Tirreno–Adriatico
:7.-plass, Gent–Wevelgem
:8.-plass, Milan – Sanremo
:8.-plass, Flandern rundt

;2012
:1.-plass, Liège–Bastogne–Liège 
:2.-plass, Strade Bianche

;2013
:4. etappe, Belgia rundt
:Tour of Almaty

## Referanser


## Eksterne lenker
*
Outsider

**Outsider** er et engelsk begrep som dekker det å være på utsiden av noe. Vanligvis brukes ordet i sosial betydning.

I daglig norsk beskriver det individer som av en eller annen grunn er vurdert som ikke inne i det «gode selskap». I samfunnsvitenskapene kan det også vise til en som er observatør og uavhengig ikke-deltaker i en gitt gruppe/et gitt samfunn.

Hvilke samfunnslemmer som betraktes som outsidere har variert gjennom tidene. Ofte har der vært synlige eller på annen måte registrerbare annerledesheter som har gjort seg gjeldende, men også makter og myndigheter har brukt sin definisjonsmakt til å peke ut grupper.

I dag bruker vi også begrep som utgruppe (overtatt fra sosiologi/sosialpsykologi) for å beskrive individer som hver seg er «inne» i sin gruppe, men samfunnet eller gruppen selv har definert dette fellesskapet som ikke inne. 

**Outsidermusikk:** Utenfor det som går for mainstream, dvs. gjerne eksperimentell musikk laget uten hensyn til normene for musikk.

**Outsiderkunst:** Utenfor de etablerte kunstnermiljøer og -normer. Utøverne har liten eller ingen formell skolering og gjerne en helt annerledes bakgrunn.

* Fiktiv rase i science fictionforfatteren Larry Nivens  *[[Known Space]]*-univers, «the Outsiders.»

## Se også
*Art Brut
*Heks
*Kjetter
*Jøde
*Sinnssyk
*Fange
*Tater
*Mobbing
Uvularer

**Uvularer** er konsonanter som uttales med bakre del av tunga mot drøvelen (*uvula*), altså lenger bak i munnen enn velarer. Uvularer kan være plosiver, frikativer, nasaler, vibranter eller approksimanter. Uvulare affrikater finnes, men er veldig sjeldne, og finnes kun i noen afrikanske språk og indianerspråk.

De uvulare konsonantene i det internasjonale fonetiske alfabetet er:

Det er kun én uvular konsonant i norsk, nemlig skarre-r-en, og den opptrer i enkelte vestlandsdialekter, samt sørlandsdialekter. 

## Referanser
Frøy Aagre

**Frøy Aagre** (født 1977) er en norsk jazzsaksofonist og komponist fra Nøtterøy i Tønsberg. Hun har studert saksofon og komposisjon i Oslo, Birmingham, London, New York og Buenos Aires. 

Musikken hennes karakteriseres som varm, harmonisk og oppfinnsom.

Hun har gitt ut de fire albumene Katalyze (2004), Countryside (2007), Cycle of Silence (2010) 

og Frøy Aagre Electric (2013). Hun har turnert blant annet i USA, Tyskland, England, Australia, Kina og India. 

Aagre ble tildelt Statens kunstnerstipend for året 2005/2006. 

## Diskografi
### Soloalbum
;With Frøy Aagre Offbeat
* 2004: *Katalyze* (Aim Records)
* 2006: *Countryside* (Aim Records)
;As Frøy Aagre
* 2010: *Cycle Of Silence* (ACT Records)
;As Frøy Aagre Electric
* 2013: *Frøy Aagre Electric* (momentum rec.)

## Referanser


## Eksterne lenker
* 
* Frøy Agre hos Kjell Kalleklev
Politiske partier i Finland

**Politiske partier i Finland**

## Parti i Fastlands-Finland

### Parti som er representert i riksdagen

*Centern i Finland (Suomen Keskusta), partileder Katri Kulmuni
*Finlands sosialdemokratiske parti (Suomen Sosialidemokraattinen Puolue), partileder Antti Rinne
*Gröna förbundet (Vihreä liitto), partileder Maria Ohisalo
*Kristdemokraterna (Suomen Kristillisdemokraatit), partileder Sari Essayah
*Rörelse nu (Liike Nyt), partileder Hjallis Harkimo
*Samlingspartiet (Kansallinen Kokoomus), partileder Petteri Orpo
*Sannfinnene (Perussuomalaiset), partileder Riikka Purra
*Svenska folkpartiet (Suomen ruotsalainen kansanpuolue), partileder Anna-Maja Henriksson
*Vänsterförbundet (Vasemmistoliitto), partileder Li Andersson

### Parti som ikke er representert i riksdagen

*Finlands Arbetarparti FAP
*Finlands kommunistiska parti
*För Fred och Socialism – Kommunistiska Arbetarparti
*Förändring 2011
*Köyhien Asialla
*Piratpartiet (Finland)
*Finlands Seniorparti
*Självständighetspartiet
*Vapauspuolue

### Historiske parti
*Finlands Folkets Blåvita
*Fosterländska Folkförbundet
*Förändringskrafterna i Finland
*Liberalerna
*Yhteisvastuu puolue

## Parti på Åland
*Moderaterna på Åland
*Liberalerna på Åland
*Obunden samling
*Ålands socialdemokrater
*Åländsk Center
*Ålands Framtid
Franz Wilhelm Schiertz

**Franz Wilhelm Schiertz** (født 4. august 1813 i Leipzig, død 6. oktober 1887 i Balestrand) var en tysk-norsk maler og arkitekt.

## Livet

Han var sønn av Johann Friedrich Elias Schiertz.

Schiertz var elev av nordmannen Johan Christian Klausson Dahl (1788–1857) i Dresden, og ble kjent som landskapsmaler. 

I 1836 ble han sendt til Norge for å lage arkitekturtegninger av stavkirkene i Borgund, Heddal og Urnes, som ble utgitt i Dahls verk om norske trebygninger i 1837.

I 1841 ble stavkirken på Vang i Valdres solgt. Etter at Dahl forgjeves forsøkte å holde den i landet, fikk han den preussiske kongen Friedrich Wilhelm IV å kjøpe kirken. Schiertz fikk oppdraget med å overvåke og dokumentere rivingen, transporten og gjenoppbygningen ved Krummhübel i Niederschlesien (i dag Karparcz i Polen). 

I 1842 var han i Stavanger og tegnet Stavanger domkirke. I 1844 var han med Dahl på en norgesreise.
 
I maiopprøret i Dresden fra 3. til 9. mai 1849 støttet han oppviglerne, og var nødt til å forlate Dresden. I 1851 dro han til Bergen. Schiertz utførte oppmålingstegninger Håkonshallen på oppdrag av J.C. Dahl. Den 10. mai 1856 giftet han seg i Selje med Karen Sophie Reusch Koren (født 26. august 1832 i Bergen; død 23. mars 1933), datteren til Paul Schonevig Stub Koren og Henriette Christiana Rulfs.

Han var  tegner for Den norske Nordhavsekspedisjon 1876–78. Han var tegnelærer til Fridtjof Nansen og Ludvig Munthe. Han var også lærer for den unge Anders Askevold.

Graven hans er på Tjugum kirkegård ved Balestrand.

## Arkitektur

* Kviknes Hotel, Balestrand
* Sommerhus for Peter Jebsen, Bergen
* Det gamle tinghuset, Bergen
* Børsbygningen, Bergen
* Bergen kretsfengsel, Bergen 
* Stord kretsfengsel, Leirvik
* Ambla gård, Ambla

## Maleri
Bildene hans viste lenge idealiserte, betydningstunge landskaper som ved Dahl og Peder Balke, og han fulgte ikke en realistisk presentasjonsmåte som f. eks. Hans Gude. Derfor ble verket hans etter hvert glemt.

## Referanser


## Litteratur
* Melkild, Arne: Kunstnarliv, Leikanger 1993

## Eksterne lenker
* 
* bilder
* Biografie og bilder
Trosse

**Trosse** er tauverk med diameter over 25 mm bygd opp av bunter av fiber spunnet til garn, tvunnet til liner, snorer og strenger og så slått. Når diameteren er mindre kalles produktet tau. Trosser er i utstrakt bruk til fortøying og sleping av båter og skip.

Opprinnelig ble garn spunnet av naturfibre som manila, sisalhamp, langhamp, stry, bomull, kokos, lindebast eller hestetagl. Seilgarn eller kabelgarn som er relativt tynt, tvinnes til stadig tykkere liner som samles i bunter og tvinnes om sin egen akse. Disse tvunne trådene kalles kordeler og er utgangspunktet for å slå tau og trosser. Repslageren var fagmannen som behersket kunsten å slå (som oftest) tre, fire eller flere kordeler sammen til en trosse. En trosse med tre kordeler, kalles en treslått trosse. 

I tillegg til tradisjonell fremstilling hvor trossene blir slått, fremstilles også trosser ved fletting av enkle eller doble kordeler. De vanligste flettingene kalles kryss-, dobbelt-, spiral- og kvadratfletting.

På skip brukes vinsjer, trossespill, pullere og gangspill (capstan) til å håndtere trossene og fortøye trygt. En fortøyningstrosse som går langs skipet kalles spring.

## Fibre, styrke og egenskaper
Stor bruddstyrke er viktig for at trossene skal gi trygg fortøyning. De bør ha også en viss elastisitet. De må tåle mekanisk slitasje, vann/fukt, sollys og påvirkning fra olje og kjemikalier helst uten at egenskapene endrer seg dramatisk. Trosser i naturfibre har begrenset bruddstyrke. En 26 mm treslått manilatrosse har en bruddlast på ca. 4 tonn. En tilsvarende trosse av nylonfibre tåler ca. 14 tonn, og økes til 30 tonn om diameteren økes til 36 mm.

Trosser av naturfibre påvirkes av fukt og kan råtne over tid. Her har kunstfibrene et fortrinn. Nylon tåler alkalier, olje og organiske kjemikalier, men tåler ikke syre. Nylon har høy egenvekt og trosser av nylon flyter ikke. Nylonfibre er de sterkeste av de konvensjonelle kunstfibrene, bare nyere komposittfibre (Aramid/HMSF) er sterkere. Nylontrosser har høyest strekkbarhet, en egenskap som både kan være en fordel og en ulempe – alt etter formålet. Polyproylene er den mest brukte syntetfiber i trosser og finnes i tre fiberkvaliteter som kalles splittfiber, mono- og multifilamet.
Oker

:*Se også: [[Oker (elv)]]*

**Oker** (av gresk *ochros*, «blekgul») er en naturlig forekommende brungul farge. Den er et leireslag som inneholder jernoksider som preger fargen. Leiren kan tørkes og finmales, og er da et anvendelig fargepigment. Den kan også brennes før knusingen og blir da ofte mørkere og mere rødgyllen. Oker har vært brukt som fargestoff fra førhistorisk tid. Knust rød oker ble strødd over de døde, både over hunder og mennesker i gravene deres. Oldtidens hulemalerier, som i Lascaux, var basert blant annet på oker.

Den samme leiren brukes til å brenne tegl, som gir brungul mur- eller takstein. Knust og finmalt teglstein revet (blandet) med linolje kan brukes som grunning for malerarbeid.

Jerninnholdet kan variere, slik at fabrikker som lager kunstnerfarger enten må blande pigmenter fra forskjellige steder for å få fram den samme fargetonen, eller, som mange gjør, blande den kunstig ved å bruke andre og mer fargestabile pigmenter.

## Referanser
The Marshall Mathers LP

***The Marshall Mathers LP*** er Eminems tredje album på et større plateselskap. Det ble sluppet ut 23. mai 2000.  Albumet ble det best-selgende rap-albumet gjennom tidene.  *The Marshall Mathers LP* er også det første hardcore rap-albumet i historien som har blitt nominert til Grammy Award i klassen Album of the Year.

Albumet inneholder hit-singlene «Stan», «The Real Slim Shady» og «The Way I Am». De sangene på albumet som ble oppfattet som mest sjokkerende er «Kill You» og «Kim», som er to eksempler på hans tekster som ble oppfattet som hatefulle mot kvinner. I sangen «Kim» fantaserer Eminem om å drepe konen sin, Kimberly Ann Scott, ved å kutte halsen hennes. Eminem lagde denne sangen fordi Kimberly skulle ha hatt et forhold med en annen mann. Kim skilte seg fra Marshall noen uker senere, og Marshall overtok foreldreretten til datteren deres Hailie.

Tekstene i *The Marshall Mathers LP* er blitt kritisert som kjønnsdiskriminerende, voldelige og homofobiske (ettersom Eminem nevner ordene «fag» og «faggot» flere ganger i en del av hans sanger). Dette vakte oppsikt hos medlemmene fra Gay and Lesbian Alliance Against Defamation (GLAAD). Eminem prøvde å unnskylde seg ved å si at han ikke mener det han skriver i tekstene sine personlig, og at han ikke er homofob. Dette gjorde han ved å fremføre sangen «Stan» med den homofile artisten Elton John på en Grammy Award-utdeling, og avslutte ved å gi John en klem.

## Sporliste

#«Public Service Announcement 2000» – 0:26 
#«Kill You» – 4:24 
#«Stan» (med Dido) – 6:44 
#«Paul» (skit) – 0:11 
#«Who Knew» – 3:48 
#«Steve Berman» (skit) – 0:54 
#«The Way I Am» – 4:50 
#«The Real Slim Shady» – 4:44 
#«Remember Me?» (med Sticky Fingaz og RBX) – 3:39 
#«I'm Back» – 5:10 
#«Marshall Mathers» – 5:21 
#«Ken Kaniff» (skit) – 1:02 
#«Drug Ballad»* (med Dina Rae) – 5:00 
#«Amityville» (med Bizarre fra D12) – 4:15 
#«Bitch Please II»**  (med Dr. Dre, Snoop Dogg, Xzibit og Nate Dogg) – 4:48 
#«Kim»*** – 6:18
#«Under the Influence» (med D12) – 5:22 
#«Criminal» –  5:19 
#«The Kids»*** –  5:03 (på den sensurerte versjonen)
* * På den sensurerte versjonen av albumet er sangen forkortet til bare «Ballad» på omslaget. 
* ** Både på den sensurerte og den usensurerte versjonen av albumet står det «B**** Please II» på omslaget.
* *** «Kim» er byttet ut mot en sang kalt «The Kids» på den sensurerte versjonen.

## Eksterne lenker
*
Dialogo sopra i due massimi sistemi del mondo

***Dialogo sopra i due massimi sistemi del mondo*** eller ***Dialog om verdens to hovedsystem*** er et klassisk vitenskapelig verk forfattet av Galileo Galilei og publisert i 1632. I boken sammenligner han det kopernikanske system med det tradisjonelle ptolemeiske systemet. I det kopernikanske systemet er det en heliosentrisme, hvor jorden og de andre planetene går i baner med solen som sentrum. I det ptolemeiske system er det en geosentrisme hvor jorden er sentrum for universet. 

Galileis *Dialogo* ble utgitt i Firenze med formell tillatelse fra inkvisisjonen, etter at han hadde lovet at han skulle argumentere for begge syn; diskusjonen endte imidlertid med en klar støtte til systemet med solen i sentrum. Galilei ble derfor dømt i 1633 for «alvorlige mistanker om heresi» basert på denne boken, som så ble satt på den katolske kirkes indeks over forbudte bøker. Boken ble ikke fjernet fra denne listen før 1835.

## Referanser


## Litteratur
* Galileo Galilei *Dialog over de to store verdenssystemer - det ptolemeiske og det kopernikanske*  oversatt fra italiensk av Kristian Østberg med innledende essay Atle Næss Bokklubbens kulturbibliotek, 2009 ISBN 978-82-525-7104-2,
Eifel

**Eifel** er en lav vulkansk fjellkjede vest i Tyskland. Den ligger i sørvestlige deler av Nordrhein-Westfalen og nordvest i Rheinland-Pfalz.

Eifel grenser til elven Mosel i sør og til Rhinen i øst. I vest fortsetter kjeden først som Hautes Fagnes (*Hohes Venn*) og deretter som Ardennene. Ardennene og Eifel er egentlig den samme geologiske regionen, kalt Rheinisches Schiefergebirge, og de er ett enkelt vulkansk område.

I tertiærtiden var Eifel et omfattende vulkanområde. Noen av åsene er vulkanske skorsteiner og innsjøene i området er tidligere vulkankrater. Det siste utbruddet fant sted for rundt 10&nbsp;000 år siden. Vulkanismen i Eifel er skapt av et varmepunkt, et sted der varmt stoff fra dypt i mantelen stiger til overflaten. Forskning har vist at søylestrømmen fremdeles er aktiv. Eifel-området stiger 1&ndash;2 mm hvert år. Tidligere hadde Eifel-vulkanene inaktive faser på 10&nbsp;000 til 20&nbsp;000 år mellom aktive faser, noe som tyder på at utbrudd her i fremtiden er mulige. 

## Inndeling
Det er flere kjeder innenfor Eifel: 

* **Nordeifel** er den nordligste delen. Den omfatter blant annet områdene *Rureifel*, *Kalkeifel* og *[[Hautes Fagnes]]* (*Hohes Venn*).
* **Ahrgebirge** er den nordøstlige delen. Den ligger nord for elven Ahr i distriktet Ahrweiler. 
* **Hohe Eifel** ligger sør for Ahr, der det høyeste fjellet i Eifel, Hohe Acht (747 moh.) ligger.
* **Schneifel** (del av det større *Schnee-Eifel* som betyr «Snø-Eifel») ligger i vest ved den belgiske grensen. Åsene her er opp mot 698 meter høye. 
* **Kyllwald** i den sørlige delen av Eifel er ikke like høy. Den krysses av flere elver som går fra nord til sør mot Mosel. Den største av disse elvene er Kyll, og åsene på hver side av denne elven kalles *Kyllwald*. 
* **Voreifel** ligger helt i sør i nærheten av Mosel. 

Siden 2004 har et 110 km² stort område av Eifel vært en del av Eifel nasjonalpark.

En attraksjon i området er Eifelakvedukten, en av de lengste akveduktene i Romerriket, som gir byen Köln vann.

## Bilder

Eifel - Deutsche Mittelgebirge, Serie A-de.png|Kart over Eifel.
Maria Laach Lake.JPG|Laacher See, en av innsjøene i Vulkaneifel.
Eifel Kylltal Speicher.jpg|Landskap i Eifel.
Eifel snow.JPG|Om vinteren er Eifel ofte dekket av snø.


## Eksterne lenker
* 
* Historisk bakgrunn: Eifelområdet
Paul Steenstrup

**Paul Steenstrup**, også skrevet Poul og Povl, (født 10. desember 1772 på godset Kjeldkær ved Vejle i Danmark, død 9. oktober 1864 på Kongsberg) var en danskfødt bergmester, industrigründer og politiker som virket i Norge fra han kom til landet i 1797. Han var med å etablere Kongsberg Jernverk i 1805, Kongsberg Våpenfabrikk i 1814, og han var 
direktør for Kongsberg Sølvverk 1833-40 samt direktør for våpenfabrikken. Steenstrup var Kongsbergs utsending til Riksforsamlingen i 1814.

## Liv og virke
Steenstrup studerte kirurgi og naturfag ved Københavns Universitet uten å avlegge eksamen. I 1797 kom han til Kongsberg som ledsager for Erik Anker, sønn av Carsten Anker. Han ble student ved Bergseminaret og tok bergeksamen i 1800. Fra 1801 foretok han en treårig stipendreise til tyske og østerrikske jernverk.

Da han kom tilbake ble han i første omgang tilstått vartpenger. I løpet av kort tid fikk han andre oppgaver. Det hadde i lengre tid vært dårlige tider for driften ved Kongsberg sølvverk og i 1805 ble stordriften innstilt. Dette medførte tap av mer enn  arbeidsplasser. Staten ønsket å starte et jernverk for å avhjelpe krisen og Steenstrup
fikk oppdraget med å planlegge det. Han var bestyrer av Kongsberg Jernverk fra driften startet opp i 1809 og til det ble privatisert i 1824.

Steenstrup fikk statstilskudd til å bygge en modell av dampslede.

## Politikk
Steenstrup ble valgt til Riksforsamlingen på Eidsvoll i 1814 som representant for Kongsberg kjøpstad. Der knyttet han seg til selvstendighetspartiet. På Eidsvoll ble han talsmann for avskaffelse av adel og andre privilgier. Han ble regnet som en av forsamlingens store demagoger. Senere samme år ble han valgt som medlem av det første overordentlige Storting. Steenstrup var også stortingsrepresentant i årene 1824–1826.

## Familie
Steenstrup var gift med Mathea Bernardine Collett, datter av trelasthandler Peter Collett (1740–1786) og Johanne Henriche Anker. De var foreldre til Peter Severin Steenstrup. Blant deres etterkommere er advokat og stortingsmann Morten Steenstrup. Gjennom ekteskapet var han svoger til Peter Collett (1766–1836) og Christian Ancher Collett (1771–1833). Hans hjem i 1814, Hyttegata 24, består i dag og er bl.a. prestekontor.

## Utmerkelser
Steenstrup ble utnevnt til ridder av Vasaordenen i 1816.

## Referanser


## Litteratur
* Popperud, Erling: *Streiftog gjennom Kongsberg Våpenfabrikks historie*
* Berg, Bjørn Ivar: *Paul Steenstrup og Hyttegata 24 på Kongsberg*, i Jørn Holme(red.): *De kom fra alle kanter - Eidsvollsmennene og deres hus, Cappelen Damm 2014*
* Bjønnes, Anders m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

## Eksterne lenker
* 
* 
*  Biografi i ''Dansk biografisk Lexikon'' fra 1887-1905 (på dansk)
*
Fredrik Meyn

**Fredrik Meyn** (født 28. april 1790 i København, død 3. september 1853 i Christiania) var dansk offiser og bestyrer/direktør ved Kongsberg Våpenfabrikk.

## Familie
Meyn var sønn av den danske arkitekten Peter Meyn.

Han giftet seg med Elisabeth Dorothea Schriver (1796–1882). De fikk flere barn. En av døtrene var forfatteren Antonette Meyn.

## Militær løpebane
Han hadde sin militære utdannelse i København, og ble i 1811 forflyttet til 15. kompani i Kristiania. Under krigen i 1814 kommanderte han en artilleridivisjon.

## Direktør
I 1824, etter Poul Steenstrups bortgang, ble han beordret som bestyrer ved Kongsberg Våpenfabrikk. Ved kongelig resolusjon 11. september 1839 ble Meyn ansatt som direktør, som stillingen hadde blitt hetende.

Meyn beholdt ledelsen av Våpenfabrikken fram til 10. november 1842.

## Stortingsmann
Han satt også på Stortinget for Kongsberg i 1839.

## Ordener og utmerkelser
Han var ridder av  St. Olavs orden, ridder av Dannebrogordenen og ridder av Sverdordenen.

## Referanser


## Kilder
* Lindstøl, Tallak: *Stortinget og Statsraadet 1814-1914*. B. 1 D. 2  : Biografier L-Ø  side 594, digital utgave
* 

## Eksterne lenker
*
Hautes Fagnes

**Hautes Fagnes** (tysk: *Hohes Venn*; nederlandsk: *Hoge Venen* betyr *høye myrer)* er  en grenseoverskridende høyslette i provinsen Liège i Belgia og Nordrhein-Westfalen og Rheinland-Pfalz i Tyskland. Høysletten er en del av landskapet Eifel. Det høyeste punktet, på 694 meter, er Signal de Botrange nær Eupen, som også er det høyeste punktet i Belgia. En stor del av Hautes Fagnes ligger innenfor den tysk-belgiske naturparken *Hohes Venn-Eifel*. 

Hautes Fagnes består hovedsakelig av lyngmoer og skog, og strekker seg mellom Eupen i nord, Monschau i øst, Spa i vest og Malmedy i sør. Det er det mest regnfulle området i Belgia med 1&nbsp;500-1&nbsp;700 mm i året, og er et myrlendt område. Flere elver har sitt utspring i Hautes Fagnes: Vesdre, Hoëgne, Warche, Gileppe, Eau Rouge, Amblève, Our, Kyll og Roer. Det finnes også flere kunstige innsjøer i området.  

## Referanser
Signal de Botrange

**Signal de Botrange** er det høyeste punktet i Belgia og befinner seg 694 meter over havet i *[[Hautes Fagnes]]*. Det er toppen av et bredt platå, og en vei krysser toppen ved siden av en kafé.
 
I 1923 ble det seks meter høye Baltia-tårnet reist, slik at besøkende kunne nå en høyde på 700 meter. Et steintårn ble bygd i 1934, der toppen av tårnet er 718 meter over havet. 

Midt på vinteren er toppen ofte utgangspunkt for mange langrennsruter.
Ahr

**Ahr** er en elv i Nordrhein-Westfalen og Rheinland-Pfalz i Tyskland, og en av sideelvene til Rhinen fra venstre med en lengde på 85 kilometer. Den har sitt utspring 474 meter over havet i Blankenheim i Eifelfjellene i kjelleren på et bindingsverkshus nær slottet i Blankenheim. Etter 18&nbsp;km krysser den grensen fra Nordrhein-Westfalen til Rheinland-Pfalz.

Ahr renner gjennom byene Schuld, Altenahr og Bad Neuenahr-Ahrweiler. Mellom Remagen og Sinzig (sør for Bonn) omtrent 50 meter over havet, munner den ut i Rhinen. Ahr har en helningsgrad på 0,4 % i de nedre områdene og 0,4-0,8 % i øvre lei. 

Ahr og sideelvene drenerer vann fra de østlige områdene av Eifel, og har et nedbørfelt på rundt 897,5&nbsp;km².

Det var isolerte bosetninger i Ahrdalen i romertiden, og siden den er forholdsvis isolert var det bare spredt befolkning i området. Det endret seg på midten av 1800-tallet da bosetningene utviklet seg og trafikken på elven økte. Vindistriktet Ahr er det av de tyske vindistriktene med størst andel rødvin.

## Eksterne lenker
* 
* Ahrweine
* Ahr-2000
Kyll

**Kyll** er en elv i Nordrhein-Westfalen og Rheinland-Pfalz vest i Tyskland, og en av sideelvene til Mosel fra venstre med en lengde på 127 km. Den har sitt utspring i Eifelfjellene nær grensen til Belgia og renner hovedsakelig sørover gjennom byene Stadtkyll, Gerolstein, Kyllburg og øst for Bitburg. Kyll munner ut i Mosel i Ehrang, en forstad til Trier.

Elven ble nevnt av den romerske dikteren Ausonius. 

## Referanser


## Eksterne lenker
*
Jerma

**Jerma** (serbisk: Јерма), eller **Erma** (bulgarsk: Ерма), er ei 72 km lang elv sørøst i Serbia og vest i Bulgaria. Selv om den ikke er lengre enn 72 km er den kjent for å krysse grensa mellom Serbia og Bulgaria to ganger. Den munner ut i elva Nišava, og er en del av Donaus tilsigsområde til Svartehavet.

Elva har sitt utspring i det sørøstlige hjørnet av Serbia, i det underutviklede og tynt befolkede området Krajište, mellom den kunstige innsjøen Vlasina og den bulgarske grensa. Den renner nordøstover og krysser grensa til Bulgaria i et område kalt *Znepolje*. I Bulgaria renner den på østsiden av fjellet Ruj, og elva skifter her navn til Erma eller *Transka reka* etter den bulgarske landsbyen Tran. Etter at den passerer denne landsbyen renner den gjennom juvet *Transko zjdrelo* (Tranjuvet), og møter like nedenfor den største sideelva si, Jablanitsa. Etter bare 26 km på den bulgarske sida, krysser den igjen grensa til Serbia. Her renner den forbi flere landsbyer og kloster før den munner ut i elva Nišava, sørøst for Pirot. Elva har et vannkraftpotensial, men dette er ennå ikke blitt utnyttet.

## Referanser


## Eksterne lenker
*
Ruj

**Ruj** (bulgarsk Руй, serbisk: Руј og Ruj) er et fjell på grensa mellom det vestlige Bulgaria (oblasten Pernik) og det østlige Serbia. Det reiser seg 1&nbsp;706 meter over havet, og ligger vest for Tran som en del av fjellkjeden Ruj-Verila.

## Referanser


## Eksterne lenker
*
Hunsrück

**Hunsrück** er en lav fjellkjede i Rheinland-Pfalz i Tyskland som hører til Mittelgebirge. Den grenser til elvedalene til Mosel i nord, Nahe i sør og til Rhinen i øst. Hunsrück fortsetter som fjellkjeden Taunus (Taunusgebirge) på østsiden av Rhinen. På den andre siden av Mosel ligger Eifel. Sør for Nahe ligger Pfalz. 

Mange av åsene er ikke høyere enn 400 meter. Det ligger flere kjeder med høyere topper innenfor Hunsrück som alle har egne navn: (Schwarzwälder) Hochwald, Idarwald, Soonwald og Binger Wald. Den høyeste av toppene er Erbeskopf på 816 meter.  

Av byer innenfor Hunsrück finner vi Simmern, Kirchberg og Idar-Oberstein, Kastellaun og Morbach. Frankfurt-Hahn lufthavn ligger også i området. 

Klimaet i Hunsrück er forholdsvis vått med en god del regn. 

## Eksterne lenker
* 
* Bilder fra HEIMAT- og HEIMAT3 - en tysk miniserie som ble filmet i Hunsrück
Vogelsberg

**Vogelsberg** er en gruppe lave fjell sentralt i Tyskland, omtrent midt i Hessen. De oppstod som følge av vulkansk aktivitet og er skilt fra Rhönfjellene av dalen til elven Fulda. 

Fjellene oppstod for ca. 19 millioner år siden og er Tysklands eineste skjoldvulkan, og den største basaltformasjonen i Sentral-Europa. 

De største toppene i Vogelsberg er Taufstein, 773 m, og Hoherodskopf, 763 m, begge i den lukkede nasjonalparken Hoher Vogelsberg naturreservat.

I de siste årene har gaupe kommet tilbake til området. 

## Referanser


## Eksterne lenker
* 
* Eurasisk gaupe i Vogelsberg
Galliano

**Galliano** er en søt og sterk italiensk likør basert på vanilje, anis og flere andre krydderurter.

## Historie
Galliano ble utviklet i 1896 av den unge destillatøren Arturo Vaccari. Navnet er inspirert av major Giuseppe Galliano, en helt fra den italienske krigføringen i Abessinia (Etiopia). Drikkens farge skal symbolisere gullrushet i California (fra 1849).

## Fremstilling

Krydderblandingen som danner grunnlaget for denne likørens smak baseres i hovedsak på vanilje og middelhavsk anis og kinesisk stjerneanis. Andre viktige ingredienser er lavendel, mynte, kanel og koriander. Vaniljen er den viktigste smaksgiveren, sammen med sukker.

En blanding av alkohol og krydderiene destilleres og tilsettes deretter vanilje. Så tilsettes raffinert sukker, destillert vann og ren alkohol. Smaken er rund og balansert. Alkoholstyrken er på 30 %.

## Drikkemåter
Galliano er hyppig brukt i cocktailer. Den vant stor popularitet da drinken *Harvey Wallbanger* kom til i 1969, og populariteten økte også sterkt i 1990-årene, med *Hot Shot*.

### Hot Shot
Hot shot lages naturligvis i et shot-glass. Man benytter 50/50 Galliano og varm kaffe, som helles i lagvis og deretter toppes med krem, slik at det blir tre like deler gult, sort og hvitt. Drikken tømmes i ett.

### Harvey Wallbanger

Harvey Wallbanger er en variant av *[[Screwdriver]]*, tilsatt galliano. Blandingsforholdet er slik:
* 4 deler appelsinjuice
* ½ del Galliano
* 1½ del vodka
Den serveres i pjolterglass med is og pyntes med en appelsinskive.

### Jungle Juice
Ingredienser:
* 20&nbsp;ml Passoã Pasjonsfrukt
* 20&nbsp;ml Galliano
* 100&nbsp;ml appelsinjuice

Den lages i en shaker med is, og serveres i et highballglass dandert med en appelsinskive.

## Kilder
* https://web.archive.org/web/20071021102127/http://thatsthespirit.com/en/mixology/brands/Galliano.asp
* Vinmonopolet – http://www.vinmonopolet.no/
* Apéritif - https://web.archive.org/web/20070608224648/http://aperitif.no/index.db2?id=84600
## Eksterne lenker
*
David Lonsdale

**David Lonsdale** (født i 1963) er en britisk skuespiller, kjent fra rollen som David Stockwell i ''Med hjartet på rette staden''. Han har også medvirket i noen episoder av ''Coronation Street'' (1986–1987). Han har hatt mindre roller på film.

## Eksterne lenker
*
Manuel Pasqual

**Manuel Pasqual** (født 13. mars 1982 i San Donà di Pave) er en italiensk fotballspiller som fra 30. juni 2019 er klubbløs.

Pasqual spilte flere sesonger i lavere divisjoner før Fiorentinas sportssjef Pantaleo Corvino hentet ham fra Arezzo i Serie B.  Pasqual gjorde en god debutsesong i Fiorentina og han har fått landskamper under både Marcello Lippi og Roberto Donadoni.

Pasqual spiller venstreback, men har betydelige offensive kvaliteter som gjør at han ofte er å finne langt fremme på banen.

## Referanser


## Eksterne lenker
*
Kinky (band)

**Kinky** er et band fra Monterrey i Mexico. Det ble etablert i 1998 og det består av Gilberto Cerezo, Ulises Lozano, Carlos Chairez, Omar Gongora, og Cesar Pliego. Bandet synger mest på spansk, men noen av deres tekster er også på engelsk. Musikken deres er en blanding av rock, dance, samba, funk og tekno med en utpregede, latinske rytmer i hver låt.

Kinky er blitt kjent fordi mange av deres låter har blitt brukt i TV-serier og filmer rundt omkring i verden.

## Diskografi
* *[[Kinky (album)|Kinky]]* (2002)
* *[[Atlas (album)|Atlas]]* (2003)
* *[[Oye Como Va (EP)|Oye Como Va]]* (2004)
* *[[Reina (album)|Reina]]* (2006)
* *[[Rarities (Kinky album)|Rarities]]* (2006)

## Eksterne lenker
* 
*
Riccardo Montolivo

**Riccardo Montolivo** (født 1985) er en italiensk tidligere fotballspiller.

Montolivo ble hentet til Fiorentina fra . Han spilte sammen med Fiorentinas Giampaolo Pazzini også i Atalanta, og de to ble gjenforent i Fiorentina et halvår etter at Giampaolo Pazzini forlot Bergamo-klubben til fordel for Fiorentina.

Montolivo har etter hvert spilt seg til en viktig rolle i Fiorentina og fikk sesongen 2006/2007 36 kamper for klubben. Han scoret kun to mål, noe som har ført til en svak kritikk for at han scorer for lite mål.

Montolivo spiller i midtbaneposisjon, ofte litt fremskutt foran de andre midtbanespillerne. Han er teknisk god, har et godt overblikk og er kreativ.  Han er regnet som et av Italias største fotballtalenter.

I mai 2012 bekreftet AC Milan-treneren Massimiliano Allegri at Montolivo kommer til å spille for dem den kommende sesongen. 

## Referanser


## Eksterne lenker
* 
*
Profan

**Profan** er et adjektiv som stammer fra det latinske *profanus*, «utenfor helligdommen» (*fanum* betyr «helligdom»). Det betegner egenskaper ved objekter eller handlinger som ikke står i sammenheng med en kult, og dermed ikke har noen rituell eller religiøs betydning. Det profane er av dennesidig, verdslig natur, og dets motsetning er det sakrale og hellige. 

Synonymer til «profan» kan være «uinnvidd», «ikke-hellig», «ikke-kirkelig», «verdslig», «leg», «sekulær», «gudløs», «ugudelig», «blasfemisk» og «respektløs». *Profanity* på engelsk kan bety banning.

Profanering betegner skjending av materielle eller immaterielle verdier utført av personer med en annen religion eller verdensanskuelse.

## Se også
*Profan arkitektur
*Profan kunst

## Eksterne lenker

* Søk på oppsagsordet «profan» i Bokmålsordboka og Norsk ordbok
Alessandro Costacurta

**Alessandro «Billy» Costacurta** (født 24. april 1966 i Varese i Italia) er en tidligere italiensk fotballspiller og -trener. Han spilte hele 663 kamper for  fra 1987 til 2007. Costacurta debuterte i Serie A for Milan mot  25. oktober 1987, og for landslaget mot  i 1&ndash;1-kampen 13. november 1991.

Etter at han la opp som spiller var han i 2007/08-sesongen assistenttrener under Carlo Ancelotti i AC Milan.. Deretter fulgte et kort og lite vellykket opphold som trener for AC Mantova i 2008/09, før han i 2010 begynte som fotballekspert i Sky Sports i Italia og har siden vært en markant TV-profil i kanalen i mange år. I 2018 var han visepresident i det italienske fotballforbundet noen måneder.

Costacurta spilte 59 landskamper for  og var med i den italienske troppen til VM i 1994 og i 1998, samt EM i 1996.

## Referanser


## Eksterne lenker
*
Yoann Gourcuff

**Yoann Gourcuff** (født 1986) er en fransk fotballspiller som fra 23. januar 2019 er klubbløs.

Stor suksess i 2005/06-sesongen førte til at flere av de største klubbene i Europa ønsket ham, heriblant Arsenal, Ajax og AC Milan. Gourcuff valgte å signere for sistnevnte og scoret sitt første mål for klubben i sin Mesterligadebut mot AEK Athen.

## Landslag
Den 20. august 2008 debuterte han for  i en treningskamp mot . Den 11. oktober 2008 scoret han sitt første mål for Frankrike i en kamp mot 

## Referanser


## Eksterne lenker
*